**Табела 5.2А** Спецификација стручне праксе

**Важи у условима епидемије COVID - 19**

|  |
| --- |
| Студијски програм: Социјална политика и социјални рад |
| Врста и ниво студија: Oсновнe академскe студијe |
| **ПРАКСА IV**  **Специјална психијатријска болница Горња Топоница**  **Клиника за заштиту менталног здравља Ниш** |
| Наставник задужен за организацију стручне праксе: **Проф. др Весна Анђелковић** |
| Број ЕСПБ: 5 |
| **Циљ предмета**  Упoзнaвaњe са основним неуролошким и различитим врстама менталних поремећаја и оштећења.  Упознавање са нaчинимa лeчeњa неуролошких и различитих врста менталних поремећаја и оштећења и улoгом сoциjaлнoг рaдникa кao члaнa стручнoг тимa у рaду са овим пацијентима. |
| **Исход предмета**  Разумевање повезаности између тежине и врсте поремећаја и нивоа функционалности пацијента у различитим областима живота.  Оспособљеност за анализу анамнестичких података, психичког и посебно – социјалног статуса пацијента  Прaћeњe рeхaбилитaциje и рeсoциjaлизaциje oбoлeлoг. |
| **Садржај стручне праксе**   * Упознавање са пословима и методологијом рада социјалног радника у установама за бригу о менталном здрављу; * Упознавање са карактеристикама група корисника ових институција; * Упознавање са законским оквирима за примену различитих поступака и мера у области социјалне заштите психијатријских пацијената; * Упознавање са различитим сегментима рада социјалног радника (пријем, узимање социо-анамнезе, социо-терапија, припрема за отпуштање); * Упознавање са документацијом стручног рада. |
| **Број часова:** 50 |
| **Методе извођења**  Консултативни и менторски рад, вођење *Дневника праксе*, усмени извештај о пракси.  Студент у *Дневнику праксе* бележи задатке које социјални радник обавља у датој установи, којим се дијагностичким и терапијским методама користи, са којим се изазовима и тешкоћама среће и како их решава. Студент износи своје коментаре, увиде, закључке, процене, о чему извештава након завршене праксе.  Опште информације о карактеру установе, њеним корисницима, особљу које ради са корисницима, начину рада са корисницима и обавезама стручних сарадника – социјалних радника, законским прописима на којима се базира рад са корисницима може дати један социјални радник за целу групу, преко апликација Zoom, Google Met или Viber.  Након тога ће студенти бити подељени у складу са бројем стручних сарадника (ментора) у установама и са њима ће интензивније комуницирати ради упознавања са законима и прописима, који су од кључног значаја за остваривање права корисника из области социјалне заштите. Ментор ће им представити на *online* састанцима своје кориснике и протокол рада са њима, а студенти ће направити белешке о томе у свом *Дневнику*. Забележиће и питања која постаљају својим менторима и одговоре које су добили у вези са корисницима и начином рада. Из разговора са менторима студенти ће се упознати са задацима које социјални радници извршавају у оквиру рада са корисницима (прикупљање документације, односно, утврђивање идентитета корисника, узимање социо-анамнезе, успостављање контакта са породицом корисника, рад на побољшању породичних и пријатељских односа корисника, вођење социо-терапијске групе, индивидуално саветовање, сарадња са осталим институцијама социјалне заштите).  На основу разговора са ментором, студенти ће имати задатак да прикупљена знања о специфичностима рада са различитим категоријама корисника (у зависности од психијатријске дијагнозе – психозе, неурозе, болести зависности) представе у свом *Дневнику праксе*. |
| **Оцена знања (максимални број поена 100)**  Оцена стручне праксе формира се на основу писаних извештаја у *Дневнику праксе* о реализацији задатака и основу одбране извештаја. |